title: Sklep Sveta 2012/810/SZVP z dne 20. decembra 2012 o spremembi Sklepa 2011/235/SZVP o omejevalnih ukrepih proti nekaterim osebam in subjektom zaradi razmer v Iranu

text:
               21.12.2012

               SL

               Uradni list Evropske unije

               L 352/49

         SKLEP SVETA 2012/810/SZVP
   z dne 20. decembra 2012
   o spremembi Sklepa 2011/235/SZVP o omejevalnih ukrepih proti nekaterim osebam in subjektom zaradi razmer v Iranu
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 12. aprila 2011 sprejel Sklep 2011/235/SZVP (1).

               (2)

               Določiti bi bilo treba, da prepoved prodaje, dobave, prenosa ali izvoza opreme, ki bi se lahko uporabila za notranjo represijo v Iranu, ne velja, če je prodaja, dobava, prenos ali izvoz take opreme namenjen izključno za zaščito osebja Unije in njenih držav članic v Iranu, ali za zagotavljanje tehnične pomoči, posredniških storitev in drugih storitev ter financiranja in finančne pomoči, ki se nanašajo na tako opremo.

               (3)

               Sklep 2011/235/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   V členu 2b Sklepa 2011/235/SZVP se doda naslednji odstavek:

      „3.   Odstavka 1 in 2 se ne uporabljata za prodajo, dobavo, prenos ali izvoz opreme, ki je namenjena izključno za zaščito osebja Unije in njenih držav članic v Iranu, ali za zagotavljanje tehnične pomoči, posredniških storitev in drugih storitev ali financiranja ter finančne pomoči, povezanih s tako opremo, kakor predhodno odobreno s strani ustreznega pristojnega organa.“

   Člen 2
   Ta sklep začne veljati na dan sprejetja.

      V Bruslju, 20. decembra 2012

            Za Svet

            Predsednik

         E. FLOURENTZOU

      (1)  UL L 100, 14.4.2011, str. 51.


title: Sklep Političnega in varnostnega odbora (SZVP) 2015/664 z dne 21. aprila 2015 o ustanovitvi odbora prispevajočih držav za vojaško svetovalno misijo Evropske unije v okviru SVOP v Srednjeafriški republiki (EUMAM RCA) (EUMAM RCA/1/2015)

text:
               29.4.2015

               SL

               Uradni list Evropske unije

               L 110/11

         SKLEP POLITIČNEGA IN VARNOSTNEGA ODBORA (SZVP) 2015/664
   z dne 21. aprila 2015
   o ustanovitvi odbora prispevajočih držav za vojaško svetovalno misijo Evropske unije v okviru SVOP v Srednjeafriški republiki (EUMAM RCA) (EUMAM RCA/1/2015)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta (SZVP) 2015/78 z dne 19. januarja 2015 o vojaški svetovalni misiji Evropske unije v okviru SVOP v Srednjeafriški republiki (EUMAM RCA) (1) in zlasti člena 8(2) Sklepa,
   ob upoštevanju naslednjega:

               (1)

               V skladu s členom 8(5) Sklepa (SZVP) 2015/78 je Svet pooblastil Politični in varnostni odbor (PVO) za sprejemanje ustreznih sklepov o ustanovitvi odbora prispevajočih držav za vojaško svetovalno misijo Evropske unije v okviru SVOP v Srednjeafriški republiki (EUMAM RCA).

               (2)

               Sklepi Evropskega sveta, sprejeti na zasedanju 7., 8. in 9. decembra 2000 v Nici, ter sklepi Evropskega sveta, sprejeti na zasedanju 24. in 25. oktobra 2002 v Bruslju, določajo ureditev glede sodelovanja tretjih držav pri operacijah za krizno upravljanje in glede ustanovitve odbora prispevajočih držav.

               (3)

               Odbor prispevajočih držav bi moral biti forum, na katerem bi lahko s prispevajočimi tretjimi državami razpravljali o vseh problemih, ki zadevajo upravljanje EUMAM RCA. PVO, ki izvršuje politični nadzor in strateško vodenje EUMAM RCA, bi moral upoštevati stališča, ki ji izrazi odbor prispevajočih držav.

               (4)

               V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

         SPREJEL NASLEDNJI SKLEP:
   Člen 1
   Ustanovitev ter naloge in pristojnosti
   Ustanovi se odbor prispevajočih držav za vojaško svetovalno misijo Evropske unije v okviru SVOP v Srednjeafriški republiki (EUMAM RCA). Njegove naloge in pristojnosti so določene v sklepih Evropskega sveta, sprejetih na zasedanju 7., 8. in 9. decembra 2000 v Nici, in sklepih Evropskega sveta, sprejetih na zasedanju 24. in 25. oktobra 2002 v Bruslju.
   Člen 2
   Sestava
   1.   Odbor prispevajočih držav sestavljajo naslednji člani:

               —

               predstavniki vseh držav članic,

               —

               predstavniki tretjih držav, ki sodelujejo pri EUMAM RCA in k njej znatno prispevajo.

         2.   Sestankov odbora prispevajočih držav se lahko udeleži tudi predstavnik Komisije.
   Člen 3
   Obveščanje s strani poveljnika misije EU
   Odbor prispevajočih držav prejema informacije od poveljnika misije EU EUMAM RCA.
   Člen 4
   Predsednik
   Odboru prispevajočih držav predseduje visoki predstavnik Unije za zunanje zadeve in varnostno politiko ali njegov predstavnik v tesnem posvetovanju s predsednikom Vojaškega odbora Evropske unije ali z njegovim predstavnikom.
   Člen 5
   Sestanki
   1.   Sestanke odbora prispevajočih držav redno sklicuje njegov predsednik. Po potrebi se lahko na pobudo predsednika ali na zahtevo člana odbora skličejo nujni sestanki.
   2.   Predsednik vnaprej razpošlje začasni dnevni red in dokumente, ki se nanašajo na sestanek. Predsednik je odgovoren za obveščanje PVO o izidu razprav odbora prispevajočih držav.
   Člen 6
   Zaupnost
   1.   V skladu s Sklepom Sveta 2013/488/EU (2) se za sestanke in delo odbora prispevajočih držav uporabljajo varnostni predpisi, določeni v navedenem sklepu. Zlasti predstavniki v odboru prispevajočih držav morajo biti ustrezno varnostno preverjeni.
   2.   Za posvetovanja v odboru prispevajočih držav velja obveznost varovanja poslovne skrivnosti, razen če odbor soglasno odloči drugače.
   Člen 7
   Začetek veljavnosti
   Ta sklep začne veljati na dan sprejetja.

      V Bruslju, 21. aprila 2015

            Za Politični in varnostni odbor

            Predsednik

         W. STEVENS

      (1)  UL L 13, 20.1.2015, str. 8.

      (2)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).


title: 2010/116/: Sklep Komisije z dne 24. februarja 2010 o ustavitvi protidampinškega postopka v zvezi z uvozom nekaterih obročnih mehanizmov za vezavo s poreklom iz Tajske

text:
               25.2.2010

               SL

               Uradni list Evropske unije

               L 48/17

         SKLEP KOMISIJE
   z dne 24. februarja 2010
   o ustavitvi protidampinškega postopka v zvezi z uvozom nekaterih obročnih mehanizmov za vezavo s poreklom iz Tajske
   (2010/116/EU)
   KOMISIJA EVROPSKIH SKUPNOSTI JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (1), in zlasti člena 9 Uredbe,
   po posvetovanju s svetovalnim odborom,
   ob upoštevanju naslednjega:
   A.   POSTOPEK

               (1)

               Komisija je 11. novembra 2008 prejela pritožbo o domnevnem škodljivem dampinškem uvozu nekaterih obročnih mehanizmov za vezavo s poreklom iz Tajske.

               (2)

               Proizvajalec Unije Ring Alliance Ringbuchtechnik GmbH, ki predstavlja večji delež, v tem primeru več kot 50 % celotne proizvodnje Unije nekaterih obročnih mehanizmov za vezavo, je vložil pritožbo v skladu s členoma 4(1) in 5(4) Uredbe Sveta (ES) št. 384/96 (2) („osnovna uredba“).

               (3)

               Pritožba je vsebovala prima facie dokaze o dampingu in o posledični znatni škodi, kar je zadostovalo za upravičenost začetka protidampinškega postopka.

               (4)

               Po posvetovanju je Komisija z obvestilom, objavljenim v Uradnem listu Evropske Unije
                   (3), začela protidampinški postopek v zvezi z uvozom v Evropsko unijo nekaterih obročnih mehanizmov za vezavo, trenutno uvrščenih pod oznako KN ex 8305 10 00, s poreklom s Tajske.

               (5)

               Komisija je poslala vprašalnike industriji Skupnosti in vsem znanim združenjem proizvajalcev v Evropski uniji, izvoznikom/proizvajalcem na Tajskem, vsem združenjem izvoznikov/proizvajalcev, uvoznikom, vsem znanim združenjem uvoznikov ter organom zadevne države izvoznice. Zainteresirane strani so imele možnost, da pisno izrazijo svoja stališča in zaprosijo Komisijo za zaslišanje v roku iz obvestila o začetku.

               (6)

               Glede na potrebo po dodatni obravnavi nekaterih vidikov preiskave je bila sprejeta odločitev za nadaljevanje preiskave brez uvedbe začasnih ukrepov. Vse zainteresirane strani so 16. septembra 2009 prejele obvestilo s podrobnimi informacijami o predhodnih ugotovitvah na takratni stopnji preiskave, s katerim so bile strani pozvane tudi k predložitvi pripomb k navedenim ugotovitvam.

         B.   UMIK PRITOŽBE IN USTAVITEV POSTOPKA

               (7)

               Družba Ring Alliance Ringbuchtechnik GmbH je s pismom Komisiji z dne 18. decembra 2009 uradno umaknila svojo pritožbo.

               (8)

               V skladu s členom 9(1) osnovne uredbe se postopek lahko ustavi, če je pritožba umaknjena, razen če takšna ustavitev ne bi bila v interesu Unije.

               (9)

               Komisija je menila, da je treba sedanji postopek ustaviti, saj v preiskavi ni bilo ugotovljeno, da to ne bi bilo v interesu Unije. Zainteresirane strani so bile o tem obveščene in so imele možnost predložiti pripombe. Prejeta ni bila nobena pripomba, da ta ustavitev ni v interesu Unije.

               (10)

               Komisija zato ugotavlja, da je treba protidampinški postopek v zvezi z uvozom v Evropsko unijo nekaterih obročnih mehanizmov za vezavo s poreklom iz Tajske ustaviti –

         SPREJELA NASLEDNJI SKLEP:
   Člen 1
   Protidampinški postopek v zvezi z uvozom nekaterih obročnih mehanizmov za vezavo, trenutno uvrščenih pod oznako KN 8305 10 00, s poreklom iz Tajske, se ustavi.
   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 24. februarja 2010

            Za Komisijo

            Predsednik

         José Manuel BARROSO

      (1)  UL L 343, 22.12.2009, str. 51.

      (2)  UL L 56, 6.3.1996, str. 1.

      (3)  UL C 322, 17.12.2008, str. 13.


title: Sklep Sveta (EU) 2016/228 z dne 14. julija 2015 o postopku reševanja

text:
               18.2.2016

               SL

               Uradni list Evropske unije

               L 41/20

         SKLEP SVETA (EU) 2016/228
   z dne 14. julija 2015
   o postopku reševanja
   SVET EVROPSKE UNIJE JE –
   ob upoštevanju Sklepa Sveta 2009/937/EU z dne 1. decembra 2009 o sprejetju Poslovnika Sveta (1) in zlasti členov 12(1) in 14(1) sklepa;
   ob upoštevanju naslednjega:

               (1)

               V členu 18(7) Uredbe (EU) št. 806/2014 Evropskega parlamenta in Sveta z dne 15. julija 2014 o določitvi enotnih pravil in enotnega postopka za reševanje kreditnih institucij in določenih investicijskih podjetij v okviru enotnega mehanizma za reševanje in enotnega sklada za reševanje ter o spremembi Uredbe (EU) št. 1093/2010 (2) je določen postopek reševanja, v katerem je lahko Svet pozvan, da odloča o sprejetju shem za reševanje.

               (2)

               Od 1. januarja 2016 bo lahko Svet v 24 urah po tem, ko bo enotni odbor za reševanje sprejel shemo za reševanje, na predlog Komisije z navadno večino nasprotoval tej shemi ali odobril bistveno spremembo zneska sklada, določenega v tej shemi, ki jo je sprejel enotni odbor za reševanje, oziroma ji nasprotoval.

               (3)

               Zaradi kratkega roka iz člena 18(7) uredbe bi bilo treba akt Sveta sprejeti s pisnim glasovanjem. Postopek za nasprotovanje shemi za reševanje ali odobritev bistvene spremembe v njej določenega zneska sklada oziroma nasprotovanje tej spremembi je zaradi svoje narave nujen.

               (4)

               V nujnih primerih lahko Svet razpravlja in sprejema odločitve na podlagi dokumentov in osnutkov, sestavljenih v enem od jezikov, navedenih v veljavnih pravilih glede jezikov, kot je določeno v členu 14(1) Poslovnika Sveta. To ne bi smelo vplivati na obveznost, da pozneje sprejme in objavi odločitev v vseh jezikih, določenih v veljavnih pravilih glede jezikov –

         SPREJEL NASLEDNJI SKLEP:
   Člen 1
   1.   Kadar Svet odloča na predlog Komisije na podlagi člena 18(7) Uredbe (EU) št. 806/2014, se akt Sveta sprejme s pisnim glasovanjem.
   2.   Pri sprejemanju odločitve lahko Svet razpravlja in odloča samo na podlagi dokumentov in osnutkov, sestavljenih v angleškem jeziku.
   Člen 2
   Ta sklep začne veljati na dan objave v Uradnem listu Evropske unije.
   Uporablja se od 1. januarja 2016.

      V Bruslju, 14. julija 2015

            Za Svet

            Predsednik

         P. GRAMEGNA

      (1)  UL L 325, 11.12.2009, str. 35.

      (2)  UL L 225, 30.7.2014, str. 1.


title: Sklep Sveta 2013/446/SZVP z dne 6. septembra 2013 o spremembi Sklepa 2010/452/SZVP o nadzorni misiji Evropske unije v Gruziji, EUMM Georgia

text:
               7.9.2013

               SL

               Uradni list Evropske unije

               L 240/21

         SKLEP SVETA 2013/446/SZVP
   z dne 6. septembra 2013
   o spremembi Sklepa 2010/452/SZVP o nadzorni misiji Evropske unije v Gruziji, EUMM Georgia
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 42(4) in člena 43(2) Pogodbe,
   ob upoštevanju predloga visoke predstavnice Unije za zunanje zadeve in varnostno politiko,
   ob upoštevanju naslednjega:

               (1)

               Svet je 12. avgusta 2010 sprejel Sklep 2010/452/SZVP (1) o nadaljevanju nadzorne misije Evropske unije v Gruziji (v nadaljnjem besedilu: EUMM Georgia ali misija), ki je bila vzpostavljena s Skupnim ukrepom 2008/736/SZVP z dne 15. septembra 2008 (2). Sklep 2010/452/SZVP preneha veljati 14. septembra 2013.

               (2)

               EUMM Georgia bi se morala na podlagi sedanjega mandata podaljšati za dobo 15 mesecev.

               (3)

               Misija se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Sklep 2010/452/SZVP se spremeni:

               1.

               člen 6 se spremeni:

                           (a)

                           vstavi se naslednji odstavek:
                           „1a.   Vodja misije je predstavnik misije. Vodja misije lahko članom osebja misije zaupa naloge upravljanja na področju kadrovskih in finančnih zadev, za katere je v celoti odgovoren vodja misije.“;

                           (b)

                           odstavek 4 se črta;

               2.

               v členu 8 se odstavek 3 nadomesti z naslednjim:
               „3.   Pogoji zaposlitve ter pravice in obveznosti mednarodnega in lokalnega osebja se določijo v pogodbah med EUMM Georgia in zadevnimi člani osebja.“;

               3.

               vstavi se naslednji člen:
               „Člen 13a
               Pravna ureditev
               EUMM Georgia lahko naroča storitve ali blago, sklepa pogodbe in upravne dogovore, zaposluje osebje, vodi bančne račune, pridobiva sredstva in razpolaga z njimi ter poravnava obveznosti in je lahko stranka v sodnem postopku, kot je potrebno za izvajanje tega sklepa.“;

               4.

               člen 14 se nadomesti z naslednjim:
               „Člen 14
               Finančna ureditev
               1.   Referenčni finančni znesek za kritje odhodkov, povezanih z misijo, med 15. septembrom 2010 in 14. septembrom 2011 je 26 600 000 EUR.
               Referenčni finančni znesek za kritje odhodkov, povezanih z misijo, med 15. septembrom 2011 in 14. septembrom 2012 je 23 900 000 EUR.
               Referenčni finančni znesek za kritje odhodkov, povezanih z misijo, med 15. septembrom 2012 in 14. septembrom 2013 je 20 900 000 EUR.
               Referenčni finančni znesek za kritje odhodkov, povezanih z misijo, med 15. septembrom 2013 in 14. decembrom 2014 je 26 650 000 EUR.
               2.   Vsi odhodki se upravljajo v skladu s pravili in postopki, ki se uporabljajo za splošni proračun Evropske unije.
               3.   Državljani tretjih držav, gostujoče države in sosednjih držav se lahko prijavljajo na javne razpise za sklenitev pogodb. Ob upoštevanju odobritve Komisije lahko vodja misije sklepa tehnične dogovore z državami članicami, sodelujočimi tretjimi državami in drugimi mednarodnimi akterji za naročanje opreme, storitev in prostorov za EUMM Georgia.
               4.   EUMM Georgia je odgovorna za izvajanje proračuna misije. V ta namen misija podpiše sporazum s Komisijo.
               5.   EUMM Georgia je odgovorna za vse terjatve in obveznosti, ki nastanejo pri opravljanju mandata od 15. septembra 2013, z izjemo vseh terjatev, ki se nanašajo na hujše kršitve vodje misije, za katere je odgovoren vodja misije.
               6.   Pri finančni ureditvi se upoštevajo struktura poveljevanja, določena v členih 5, 6 in 9, ter operativne potrebe EUMM Georgia, vključno z združljivostjo opreme in interoperabilnostjo njenih enot.
               7.   Odhodki so upravičeni od datuma začetka veljavnosti tega sklepa.“;

               5.

               v členu 18 se drugi odstavek nadomesti z naslednjim:
               „Veljati preneha 14. decembra 2014.“

         Člen 2
   Ta sklep začne veljati na dan sprejetja. Uporablja se od 15. septembra 2013.

      V Bruslju, 6. septembra 2013

            Za Svet

            Predsednik

         L. LINKEVIČIUS

      (1)  UL L 213, 13.8.2010, str. 43.

      (2)  UL L 248, 17.9.2008, str. 26.


title: Sklep Sveta z dne 9. oktobra 2009 o podpisu in sklenitvi Sporazuma v obliki izmenjave pisem med Evropsko skupnostjo in Arabsko republiko Egipt o vzajemnih ukrepih liberalizacije v zvezi s kmetijskimi proizvodi, predelanimi kmetijskimi proizvodi ter ribami in ribiškimi proizvodi, nadomestitvi Protokolov 1 in 2 ter njunih prilog ter spremembah Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani ter Arabsko republiko Egipt na drugi strani

text:
               28.4.2010

               SL

               Uradni list Evropske unije

               L 106/39

         SKLEP SVETA
   z dne 9. oktobra 2009
   o podpisu in sklenitvi Sporazuma v obliki izmenjave pisem med Evropsko skupnostjo in Arabsko republiko Egipt o vzajemnih ukrepih liberalizacije v zvezi s kmetijskimi proizvodi, predelanimi kmetijskimi proizvodi ter ribami in ribiškimi proizvodi, nadomestitvi Protokolov 1 in 2 ter njunih prilog ter spremembah Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani ter Arabsko republiko Egipt na drugi strani
   (2010/240/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Člen 13 Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani ter Arabsko republiko Egipt na drugi strani (1) (v nadaljnjem besedilu: Pridružitveni sporazum), ki velja od 1. junija 2004 ter katerega določbe o trgovini in trgovinskih zadevah so začele veljati 1. januarja 2004, predvideva, da bosta Skupnost in Egipt postopno liberalizirala medsebojno trgovino s kmetijskimi proizvodi, predelanimi kmetijskimi proizvodi ter ribami in ribiškimi proizvodi.

               (2)

               Pridružitveni svet EU-Egipt je 6. marca 2007 sprejel akcijski načrt evropske sosedske politike, ki vključuje posebno določbo za nadaljnjo liberalizacijo trgovine s kmetijskimi proizvodi, predelanimi kmetijskimi proizvodi ter ribami in ribiškimi proizvodi.

               (3)

               Svet je 14. novembra 2005 pooblastil Komisijo za vodenje pogajanj z Arabsko republiko Egipt v okviru Pridružitvenega sporazuma, da se doseže večja liberalizacija medsebojne trgovine s kmetijskimi proizvodi, predelanimi kmetijskimi proizvodi ter ribami in ribiškimi proizvodi.

               (4)

               Komisija je 19. junija 2008 v pogajanjih v imenu Skupnosti dosegla sporazum v obliki izmenjave pisem o spremembah Pridružitvenega sporazuma.

               (5)

               Ukrepe, potrebne za izvajanje tega sklepa, bi bilo treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (2).

               (6)

               Sporazum v obliki izmenjave pisem, parafiran 19. junija 2008, bi bilo treba odobriti –

         SKLENIL:
   Člen 1
   Sporazum v obliki izmenjave pisem med Evropsko skupnostjo in Arabsko republiko Egipt o vzajemnih ukrepih liberalizacije v zvezi s kmetijskimi proizvodi, predelanimi kmetijskimi proizvodi ter ribami in ribiškimi proizvodi, ki spreminja Pridružitveni sporazum, zlasti nadomešča Protokola 1 in 2 k navedenemu sporazumu, kakor tudi njune Priloge se odobri v imenu Skupnosti.
   Besedilo Sporazuma v obliki izmenjave pisem je priloženo k temu sklepu.
   Člen 2
   1.   Komisija sprejme potrebne izvedbene ukrepe za Protokola 1 in 2 v skladu s Sklepom 1999/468/ES.
   2.   Komisiji pomaga Upravljalni odbor za skupno ureditev kmetijskih trgov, ustanovljen s členom 195 Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (3), ali Upravljalni odbor za ribiške proizvode, kot je ustanovljen s členom 38 Uredbe Sveta (ES) št. 104/2000 z dne 17. decembra 1999 o skupni ureditvi trgov za ribiške proizvode in proizvode iz ribogojstva (4), ali po potrebi odbori, ustanovljeni z ustreznimi določbami iz drugih uredb o skupni organizaciji trgov, ali Odbor za carinski zakonik, ustanovljen s členom 248a Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (5).
   Člen 3
   Kadar mora Skupnost sprejeti zaščitni ukrep v zvezi s kmetijskimi proizvodi ter ribami in ribiškimi proizvodi, kot določa Pridružitveni sporazum, se ta ukrep sprejme v skladu s postopkom iz člena 159(2) Uredbe o enotni SUT za kmetijske proizvode ali s členom 30 Uredbe (ES) št. 104/2000 za ribe in ribiške proizvode. V zvezi s predelanimi kmetijskimi proizvodi, se ti zaščitni ukrepi sprejmejo, pod pogojem, da so upoštevane ustrezne določbe pridružitvenega sporazuma, v skladu z ustreznimi določbami Uredbe Sveta (EGS) št. 2783/75 z dne 29. oktobra 1975 o skupnem sistemu trgovine za ovalbumin in laktalbumin (6), Uredbe Sveta (ES) št. 3448/93 z dne 6. decembra 1993 o trgovinskih režimih za nekatero blago, pridobljeno s predelavo kmetijskih proizvodov (7) in Uredbe Sveta (ES) št. 1667/2006 z dne 7. novembra 2006 o glukozi in laktozi (8).
   Člen 4
   Predsednik Sveta je pooblaščen, da imenuje osebo(-e), pooblaščeno(-e) za podpis sporazuma, ki je za Skupnost zavezujoč.
   Člen 5
   Ta sklep se objavi v Uradnem listu Evropske unije.

      V Luxembourgu, 9. oktobra 2009

            Za Svet

            Predsednica

         Å. TORSTENSSON

      (1)  UL L 304, 30.9.2004, str. 39.

      (2)  UL L 184, 17.7.1999, str. 23.

      (3)  UL L 299, 16.11.2007, str. 1.

      (4)  UL L 17, 21.1.2000, str. 22.

      (5)  UL L 302, 19.10.1992, str. 1.

      (6)  UL L 282, 1.11.1975, str. 104.

      (7)  UL L 318, 20.12.1993, str. 18.

      (8)  UL L 312, 11.11.2006, str. 1.
    ---documentbreak---

               28.4.2010

               SL

               Uradni list Evropske unije

               L 106/41

         SPORAZUM
   v obliki izmenjave pisem med Evropsko skupnostjo in Arabsko republiko Egipt o vzajemnih ukrepih liberalizacije v zvezi s kmetijskimi proizvodi, predelanimi kmetijskimi proizvodi ter ribami in ribiškimi proizvodi, nadomestitvi Protokolov 1 in 2 ter njunih prilog ter spremembah Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani ter Arabsko republiko Egipt na drugi strani
   Spoštovani,
   v čast mi je sklicevati se na pogajanja, ki so potekala v skladu z evro-mediteranskim časovnim okvirom za kmetijstvo (časovni okvir iz Rabata), ki so ga sprejeli ministri evro-mediteranskih držav za zunanje zadeve 28. novembra 2005, da bi zagotovili hitrejšo liberalizacijo trgovine s kmetijskimi proizvodi, predelanimi kmetijskimi proizvodi ter ribami in ribiškimi proizvodi, ki je bil sprejet v skladu s členoma 13 in 15 Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani ter Arabsko republiko Egipt na drugi strani (1) (v nadaljnjem besedilu: Pridružitveni sporazum), ki velja od 1. junija 2004, njegove določbe o trgovanju pa od 1. januarja 2004, in predvideva, da bosta Skupnost in Arabska republika Egipt postopno liberalizirali svojo trgovino s kmetijskimi proizvodi, predelanimi kmetijskimi proizvodi ter ribami in ribiškimi proizvodi.
   Ob zaključku pogajanj sta se pogodbenici dogovorili o naslednjih spremembah Pridružitvenega sporazuma:

               1.

               Naslov poglavja 2 se nadomesti z naslednjim:

               2.

               Odstavek 1 člena 14 se nadomesti z naslednjim:
               „1.   Za kmetijske proizvode, predelane kmetijske proizvode ter ribe in ribiške proizvode s poreklom iz Egipta, navedene v Protokolu 1 o uvozu v Skupnost, veljajo ureditve iz navedenega protokola.“

               3.

               Odstavek 2 člena 14 se nadomesti z naslednjim:
               „2.   Za kmetijske proizvode, predelane kmetijske proizvode ter ribe in ribiške proizvode s poreklom iz Skupnosti, navedene v Protokolu 2 o uvozu v Egipt, veljajo ureditve iz navedenega protokola.“

               4.

               Odstavek 3 člena 14 se črta.

               5.

               V členu 15 se vstavi naslednji odstavek:
               „3.   Pogodbenici se sestaneta dve leti po datumu začetka veljavnosti Sporazuma v obliki izmenjave pisem, podpisanega v Bruslju, dne 28. oktobra 2009, da v skladu s členom 13 tega sporazuma obravnavata možnost medsebojnega dodeljevanja nadaljnjih trgovinskih koncesij za kmetijske proizvode, predelane kmetijske proizvode ter ribe in ribiške proizvode. Takšen sestanek poteka potem vsaki dve leti.“

               6.

               Protokola 1 in 2 ter njuni prilogi se nadomestijo s protokoloma iz prilog I in II k temu sporazumu v obliki izmenjave pisem.

               7.

               Protokol 3 Pridružitvenega sporazuma se črta.

               8.

               Pridružitvenemu sporazumu se doda skupna izjava o sanitarnih in fitosanitarnih ali tehničnih ovirah pri trgovanju iz Priloge III k temu sporazumu v obliki izmenjave pisem.

         Ta sporazum v obliki izmenjave pisem začne veljati prvi dan drugega meseca po datumu deponiranja zadnje listine o odobritvi.
   Prosim Vas, če potrdite, da se Vaša vlada strinja z navedenim.
   Prejmite izraze mojega globokega spoštovanja.

      Съставено в Брюксел на
      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      Έγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselē,
      Priimta Briuselyje
      Kelt Brüsszelben,
      Magħmula fi Brussell,
      Gedaan te Brussel,
      Sporządzono w Brukseli dnia
      Feito em Bruxelas,
      Încheiat la Bruxelles,
      V Bruseli
      V Bruslju,
      Tehty Brysselissä
      Utfärdat i Bryssel den

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

      PRILOGA I

            PROTOKOL 1
            o ureditvah, ki veljajo za uvoz kmetijskih proizvodov, predelanih kmetijskih proizvodov ter rib in ribiških proizvodov s poreklom iz Arabske Republike Egipt v Evropsko skupnost

                        1.

                        Za uvoz proizvodov s poreklom iz Egipta, navedenih v Prilogi k temu protokolu, v Evropsko skupnost veljajo spodaj določeni pogoji.

                        2.

                        Od datuma začetka veljavnosti Sporazuma v obliki izmenjave pisem, podpisanega v Bruslju dne 28. oktobra 2009 (v nadaljnjem besedilu: Sporazum v obliki izmenjave pisem) se odpravijo carine, ki veljajo za uvoz kmetijskih proizvodov, predelanih kmetijskih proizvodov ter rib in ribiških proizvodov s poreklom iz Egipta v Evropsko skupnost, razen če je v tabeli 1 v Prilogi določeno drugače.

                        3.

                        Za proizvode s poreklom iz Egipta, navedene v tabeli 2 v Prilogi k temu protokolu, se carine odpravijo ali znižajo v mejah tarifnih kvot, navedenih v stolpcu b.
                        Carine na podlagi količin, ki presegajo kvote, se znižajo za delež, ki je naveden v stolpcu c.
                        V prvem letu po začetku veljavnosti Sporazuma v obliki izmenjave pisem se količina tarifnih kvot izračuna sorazmerno z osnovno količino, ob upoštevanju dela obdobja, ki se izteče pred datumom začetka veljave navedenega sporazuma.

                        4.

                        Za proizvode pod oznakama KN 0703 20 00 in 0707 00 05 se količina tarifnih kvot, ki je navedena v stolpcu b, na leto poveča za 3 % količine v prejšnjem letu, pri čemer se ta količina prvič poveča eno leto po začetku veljavnosti Sporazuma v obliki izmenjave pisem.

                        5.

                        Za proizvode pod oznakami KN 0810 10 00, 1006 20, 1006 30 in 1006 40 se količina tarifnih kvot, ki je navedena v stolpcu b, pet let vsako leto povečuje za 3 % količine v prejšnjem letu, pri čemer se ta količina prvič poveča eno leto po začetku veljavnosti Sporazuma v obliki izmenjave pisem.

                        6.

                        Za proizvode pod oznakami KN 1806 10 30, 1806 10 90, 1806 20 95, 2101 20 98 in 2106 90 59 se količina tarifnih kvot, ki je navedena v stolpcu b, pet let vsako leto povečuje za 5 % količine v prejšnjem letu, pri čemer se ta količina prvič poveča eno leto po začetku veljavnosti Sporazuma v obliki izmenjave pisem.

                        7.

                        Za proizvode pod oznakami KN 1704 90 99, 1901 90 99, 2101 12 98, 2106 90 98 in 3302 10 29 se količina tarifnih kvot, ki je navedena v stolpcu b, pet let vsako leto povečuje za 10 % količine v prejšnjem letu, pri čemer se ta količina prvič poveča eno leto po začetku veljavnosti Sporazuma v obliki izmenjave pisem.

                        8.

                                    (a)

                                    Ne glede na pogoje iz točke 2 tega protokola se odprava za proizvode, za katere velja vhodna cena v skladu s členom 140a Uredbe Sveta (ES) št. 1234/2007 (2 4 9) in za katere skupna carinska tarifa določa uporabo carin ad valorem in posebno carino, uporablja le za del dajatve ad valorem.

                                    (b)

                                    Za sladke sveže pomaranče pod oznako KN 0805 10 20 (3 5 10) v mejah tarifne kvote 36 300 ton, ki velja za koncesijo na carine ad valorem, je dogovorjena vhodna cena med Evropsko skupnostjo in Egiptom, pri kateri se posebna dajatev, navedena na seznamu koncesij Skupnosti za STO, zniža na nič, 264 EUR na tono za vsako nadaljnje obdobje od 1. decembra do 31. maja.

                              Če je vhodna cena za pošiljko za 2, 4, 6 ali 8 % nižja od dogovorjene vhodne cene, je posebna carinska kvota enaka 2, 4, 6 oziroma 8 % te dogovorjene vhodne cene. Če je vhodna cena pošiljke nižja od 92 % dogovorjene vhodne cene, se uporablja posebna carina, ki je omejena v skladu s STO.

            PRILOGA K PROTOKOLU 1
            o ureditvah, ki veljajo za uvoz kmetijskih proizvodov, predelanih kmetijskih proizvodov ter rib in ribiških proizvodov s poreklom iz Arabske republike Egipt v Evropsko skupnost
            Za uvoz naslednjih proizvodov s poreklom iz Egipta v Evropsko skupnost veljajo spodaj navedeni pogoji.

               Tabela 1

            Proizvodi, ki niso navedeni v spodnji tabeli, so dajatev prosti. Prednostna obravnava za nekatere od spodaj navedenih proizvodov je v tabeli 2.

                        Oznaka KN (2 4 9)

                        Poimenovanje (3 5 10)

                        0702 00 00

                        Paradižnik, svež ali ohlajen

                        0703 20 00

                        Česen, svež ali ohlajen

                        0707 00 05

                        Kumare, sveže ali ohlajene

                        0709 90 70

                        Bučke, sveže ali ohlajene

                        0709 90 80

                        Okrogle artičoke, sveže ali ohlajene

                        0806 10 10

                        Namizno grozdje, sveže

                        0810 10 00

                        Jagode, sveže

                        1006

                        Riž

                        1604 13

                        Pripravljene ali konzervirane sardele, velika sardela in papalina, cele ali v kosih, vendar ne sesekljane

                        1604 14

                        Pripravljeni ali konzervirani tun, črtasti tun in palamida (Sarda spp.), celi ali v kosih, vendar ne sesekljani

                        1701

                        Sladkor iz sladkornega trsa ali sladkorne pese ter kemično čista saharoza, v trdnem stanju

                        1702 brez 1702 90 10

                        Drugi sladkorji, vključno s kemično čisto laktozo, glukozo in fruktozo, v trdnem stanju; sladkorni sirupi brez dodatkov za aromatiziranje ali barvil; umetni med ter mešanice umetnega in naravnega medu; karamela

                        1702 50 00

                        Kemično čista fruktoza, v trdnem stanju

                        ex17049099

                        Drugi sladkorni izdelki, ki ne vsebujejo kakava, ampak: 70 mas. % ali več saharoze

                        ex18061030

                        Oslajen kakavov prah, ki vsebuje: 70 mas. % ali več, vendar manj kot 80 mas. % saharoze

                        1806 10 90

                        Oslajen kakavov prah, ki vsebuje: 80 mas. % ali več saharoze

                        ex18062095

                        Čokolada in druga živila, ki vsebujejo kakav, v blokih, palicah ali tablicah, z maso nad 2 kg, ali v tekočem ali pastoznem stanju, v prahu, granulah ali v drugih oblikah v razsutem stanju, v embalaži ali izvirnih pakiranjih nad 2 kg, ki vsebujejo do 18 mas. % kakavovega masla, in 70 mas. % ali več saharoze

                        ex19019099

                        Druga živila iz moke, drobljencev, zdroba, škroba ali sladnega ekstrakta, ki ne vsebujejo kakava ali ga vsebujejo manj kot 40 mas. %, preračunano na popolnoma odmaščeno osnovo, in ki niso navedena in ne zajeta na drugem mestu, živila iz izdelkov iz tarifnih številk 0401 in 0404, ki ne vsebujejo kakava ali ga vsebujejo manj kot 5 mas. %, preračunano na popolnoma odmaščeno osnovo, ki niso navedena in ne zajeta na drugem mestu ter ki vsebujejo: 70 mas. % ali več saharoze/izoglukoze

                        ex21011298

                        Pripravki na osnovi kave, ki vsebujejo: 70 mas. % ali več saharoze/izoglukoze

                        ex21012098

                        Pripravki na osnovi čaja ali maté čaja, ki vsebujejo: 70 mas. % ali več saharoze/izoglukoze

                        ex21069059

                        Drugi aromatizirani ali obarvani sladkorni sirupi (razen izoglukoznih, laktoznih, glukoznih in maltodekstrinskih sirupov), ki vsebujejo: 70 mas. % ali več saharoze/izoglukoze

                        ex21069098

                        Druga živila, ki niso navedena ali zajeta na drugem mestu, kot se uporabljajo pri proizvodnji pijač, in ki vsebujejo: 70 mas. % ali več saharoze/izoglukoze

                        ex33021029

                        Druga živila, ki se uporabljajo pri proizvodnji pijač in vsebujejo vse arome, značilne za določeno vrsto pijače, ter z volumsko vsebnostjo alkohola, ki ne presega 0,5 vol. %, ki vsebujejo: 70 mas. % ali več saharoze/izoglukoze

               Tabela 2

            Za naslednje proizvode je prednostna obravnava zagotovljena v obliki tarifnih kvot, zmanjšanih dajatev, ki presegajo tarifno kvoto, in časovnih razporedov, kot je navedeno spodaj:

                        Oznaka KN (6 11)

                        Poimenovanje (7 12)

                        a

                        b

                        c

                        Znižanje dajatve MFN
                        (v %)

                        Tarifna kvota (v tonah neto mase)

                        Znižanje carine, ki presega tarifno kvoto (v %)

                        0702 00 00

                        Paradižnik, svež ali ohlajen, od 1. novembra do 30. junija

                        100 %

                        neomejeno

                        —

                        0703 20 00

                        Česen, svež ali ohlajen, od 15. januarja do 30. junija

                        100 %

                        4 000

                        50 %

                        0707 00 05

                        Kumare, sveže ali ohlajene, od 15. novembra do 15. maja

                        100 %

                        3 000

                        —

                        0709 90 70

                        Bučke, sveže ali ohlajene, od 1. oktobra do 30. aprila

                        100 %

                        neomejeno

                        —

                        0709 90 80

                        Okrogle artičoke, sveže ali ohlajene, od 1. novembra do 31. marca

                        100 %

                        neomejeno

                        —

                        0806 10 10

                        Namizno grozdje, sveže, od 1. februarja do 31. julija

                        100 %

                        neomejeno

                        —

                        0810 10 00

                        Sveže jagode, od 1. oktobra do 30. aprila

                        100 %

                        10 000

                        —

                        1006 20

                        Oluščen (rjav) riž

                        100 %

                        20 000

                        —

                        1006 30

                        Manj brušen ali dobro brušen riž, poliran ali glaziran ali ne

                        100 %

                        70 000

                        —

                        1006 40 00

                        Lomljeni riž

                        100 %

                        80 000

                        —

                        1702 50 00

                        Kemično čista fruktoza, v trdnem stanju

                        100 %

                        1 000

                        100 % na carino ad valorem + 30 % na EA (8)

                        ex17049099

                        Drugi sladkorni izdelki, ki ne vsebujejo kakava, ampak: 70 mas. % ali več saharoze

                        100 %

                        1 000

                        —

                        ex18061030

                        Oslajen kakavov prah, ki vsebuje: 70 % ali več, vendar manj kot 80 % saharoze (sladkorja)

                        100 %

                        500

                        —

                        1806 10 90

                        Oslajen kakavov prah, ki vsebuje: 80 mas. % ali več saharoze (sladkorja)

                        100 %

                        500

                        —

                        ex18062095

                        Čokolada ali druga živila, ki vsebujejo kakav, v blokih, palicah ali tablicah, z maso nad 2 kg, ali v tekočem ali pastoznem stanju, v prahu, granulah ali v drugih oblikah v razsutem stanju, v embalaži ali izvirnih pakiranjih nad 2 kg, ki vsebujejo do 18 mas. % kakavovega masla, in 70 mas. % ali več saharoze

                        100 %

                        500

                        —

                        ex19019099

                        Druga živila iz moke, drobljencev, zdroba, škroba in sladnega ekstrakta, ki ne vsebujejo kakava ali ga vsebujejo manj kot 40 mas. %, preračunano na popolnoma odmaščeni osnovi, in ki niso navedena ali zajeta na drugem mestu, živila iz izdelkov iz tarifnih številk 0401 do 0404, ki ne vsebujejo kakava ali ga vsebujejo manj kot 5 mas. %, preračunano na popolnoma odmaščeni osnovi, in ki niso navedena ali zajeta na drugem mestu, ter ki vsebujejo: 70 mas. % ali več saharoze/izoglukoze po teži

                        100 %

                        1 000

                        —

                        ex21011298

                        Pripravki na osnovi kave, ki vsebujejo: 70 mas. % ali več saharoze/izoglukoze

                        100 %

                        1 000

                        —

                        ex21012098

                        Pripravki na osnovi čaja ali maté čaja, ki vsebujejo: 70 mas. % ali več saharoze/izoglukoze

                        100 %

                        500

                        —

                        ex21069059

                        Drugi aromatizirani ali obarvani sladkorni sirupi (razen izoglukoznih, laktoznih, glukoznih in maltodekstrinskih sirupov), ki vsebujejo: 70 mas. % ali več saharoze/izoglukoze

                        100 %

                        500

                        —

                        ex21069098

                        Druga živila, ki niso navedena ali zajeta na drugem mestu, kot se uporabljajo pri proizvodnji pijač, in ki vsebujejo: 70 mas. % ali več saharoze/izoglukoze

                        100 %

                        1 000

                        —

                        ex33021029

                        Drugi pripravki, ki se uporabljajo pri proizvodnji pijač in vsebujejo vse arome, značilne za določeno vrsto pijače, in z volumsko vsebnostjo alkohola, ki ne presega 0,5 vol. %, in ki vsebujejo: 70 mas. % ali več saharoze/izoglukoze

                        100 %

                        1 000

                        —

      PRILOGA II

            PROTOKOL 2
            o ureditvah, ki veljajo za uvoz kmetijskih proizvodov, predelanih kmetijskih proizvodov ter rib in ribiških proizvodov s poreklom iz Evropske skupnosti v Arabsko Republiko Egipt

                        1.

                        Za uvoz proizvodov, naštetih v Prilogi k temu protokolu, s poreklom iz Evropske skupnosti v Arabsko republiko Egipt veljajo spodaj navedeni pogoji.

                        2.

                        Od datuma začetka veljavnosti Sporazuma v obliki izmenjave pisem, podpisanega v Bruslju, dne 28. oktobra 2009 (v nadaljnjem besedilu: Sporazum v obliki izmenjave pisem) se odpravijo carine, ki veljajo za uvoz kmetijskih proizvodov, predelanih kmetijskih proizvodov ter rib in ribiških proizvodov s poreklom iz Evropske skupnosti v Arabsko republiko Egipt, razen za proizvode, ki so našteti v tabeli 1 v Prilogi.

                        3.

                        Za proizvode s poreklom iz Evropske skupnosti, navedene v tabeli 2 v Prilogi, se carine odpravijo ali znižajo v mejah tarifnih kvot, navedenih v stolpcu b.
                        V prvem letu po začetku veljavnosti Sporazuma v obliki izmenjave pisem se količina tarifnih kvot izračuna sorazmerno z osnovno količino, ob upoštevanju dela obdobja, ki se izteče pred datumom začetka veljave navedenega sporazuma.

            PRILOGA K PROTOKOLU 2

               o ureditvah, ki veljajo za uvoz kmetijskih proizvodov, predelanih kmetijskih proizvodov ter rib in ribiških proizvodov s poreklom iz Evropske skupnosti v Arabsko republiko Egipt

            Za uvoz naslednjih proizvodov s poreklom v Evropski skupnosti v Arabsko republiko Egipt veljajo spodaj navedeni pogoji.

               Tabela 1

            Proizvodi, ki niso navedeni v spodnji tabeli, so dajatev prosti. Prednostna obravnava za nekatere od spodaj navedenih proizvodov je v tabeli 2.

                        Oznaka HS ali egiptovska oznaka (2 4 9)

                        Poimenovanje (3 5 10)

                        0203

                        Prašičje meso, sveže, ohlajeno ali zamrznjeno

                        ex 0206

                        Užitni klavnični odpadki goveda, prašičev, ovc, koz, konj, oslov, mul ali mezgov, sveži, ohlajeni ali zamrznjeni:

                        0206 30

                                    –

                                    prašičji, sveži ali ohlajeni

                        0206 41

                                    –

                                    prašičja jetra, zamrznjena

                        0206 49

                                    – –

                                    drugo

                        ex 0207

                        Meso in užitni odpadki perutnine iz tarifne številke 0105, sveži, ohlajeni ali zamrznjeni:

                                    –

                                    kokoši vrste Gallus domesticus:

                        0207 11

                                    – –

                                    celi, sveži ali ohlajeni

                        0207 12

                                    – –

                                    celi, zamrznjeni

                        0209

                        Prašičja maščoba, očiščena pustega mesa, in perutninska maščoba, netopljena ali kako drugače ekstrahirana, sveža, ohlajena, zamrznjena, nasoljena, v slanici, sušena ali dimljena

                        ex 0210

                        Meso in užitni klavnični odpadki, nasoljeni, v slanici, sušeni ali dimljeni; užitna moka in zdrob iz mesa ali klavničnih odpadkov:

                                    –

                                    prašičje meso:

                        0210 11

                                    – –

                                    šunke, plečeta in njihovi kosi s kostjo

                        0210 12

                                    – –

                                    prsi s potrebušino in njihovi kosi

                        0210 19

                                    – –

                                    drugo

                        ex 0406 10

                        Svež (nezrel ali nenasoljen) sir, vključno s sirom iz sirotke, in skuta (manj kot 20 kg)

                        1501

                        Prašičja maščoba (vključno z mastjo) in piščančja maščoba, razen tistih iz tarifne številke 0209 ali 1503

                        ex 1602

                        Drugi pripravljeni ali konzervirani izdelki iz mesa, klavničnih odpadkov ali krvi:

                        1602 10

                                    –

                                    homogenizirani pripravki

                        1602 20

                                    –

                                    pripravki iz jeter katere koli živali

                                    –

                                    pripravki iz prašičjega mesa:

                        1602 41

                                    –

                                    šunke in njihovi kosi

                        1602 42

                                    –

                                    plečeta in njihovi kosi

                        1602 49

                                    –

                                    drugo, vključno z mešanicami

                                    –

                                    drugo, vključno s pripravki iz krvi katere koli živali:

                        1602 90 10

                                    –

                                    prašiča

                        1704

                        Sladkorni izdelki (vključno z belo čokolado), ki ne vsebujejo kakava

                        1806

                        Čokolada in druga živila, ki vsebujejo kakav

                        1902

                        Testenine, kuhane ali nekuhane ali polnjene (z mesom ali drugimi snovmi) ali drugače pripravljene, kot so špageti, makaroni, rezanci, lazanja, njoki, ravioli, kaneloni; kuskus, pripravljen ali nepripravljen

                        1905

                        Kruh, peciva, sladice, piškoti in drugi pekovski izdelki z dodatkom kakava ali brez njega; hostije, prazne kapsule, primerne za farmacevtsko uporabo, oblati za pečatenje, rižev papir in podobni izdelki

                        2004

                        Druge vrtnine, pripravljene ali konzervirane drugače kot v kisu ali ocetni kislini, zamrznjene, razen proizvodov iz tarifne številke 2006

                        ex 2106

                        Živila, ki niso navedena ali zajeta na drugem mestu:

                        2106 90 20

                                    – –

                                    Sestavljeni alkoholni pripravki, razen tistih na osnovi aromatičnih snovi, tj. vrst, ki se uporabljajo pri proizvodnji pijač

                        2203

                        Pivo, izdelano iz slada

                        2204

                        Vino iz svežega grozdja, vključno z alkoholiziranimi vini; grozdni mošt, razen tistega iz tarifne številke 2009

                        2205

                        Vermut in druga vina iz svežega grozdja, aromatizirana z rastlinami ali sredstvi za aromatiziranje

                        2206

                        Druge fermentirane pijače (na primer jabolčnik, hruškovec, medica); mešanice fermentiranih pijač ter mešanice fermentiranih pijač in brezalkoholnih pijač, ki niso navedene ali zajete na drugem mestu

                        2207

                        Nedenaturiran etanol z vsebnostjo alkohola 80 vol. % ali več; etanol in drugi destilati, denaturirani, s katero koli vsebnostjo alkohola.

                        2208

                        Nedenaturiran etanol, z vsebnostjo alkohola manj kot 80 vol. %; žganje, likerji in drugi destilati

                        2401

                        Nepredelan tobak; tobačni odpadki

                        2402

                        Cigare, cigarilosi in cigarete iz tobaka ali tobačnih nadomestkov

                        2403

                        Drugi tobačni izdelki in izdelki tobačnih nadomestkov; „homogeniziran“ ali „rekonstituiran“ tobak; ekstrakti in esence tobaka

                        ex 3302

                        Mešanice dišav in mešanice (vključno z alkoholnimi raztopinami) na osnovi ene ali več od teh snovi, ki se v industriji uporabljajo kot surovine; drugi pripravki na osnovi takšnih dišav, kot se uporabljajo pri proizvodnji pijač;
                        takšnih, kot se uporabljajo v živilski industriji ali industriji pijač:

                        3302 10 10

                        Sestavljeni alkoholni pripravki, kot se uporabljajo pri proizvodnji pijač

               Tabela 2

            Za naslednje proizvode je prednostna obravnava zagotovljena v obliki tarifnih kvot in zmanjšanih dajatev, kot je navedeno spodaj.

                        Oznaka HS ali egiptovska oznaka (6 11)

                        Poimenovanje (7 12)

                        a

                        b

                        Znižanje dajatve MFN
                        (v %)

                        Tarifna kvota (v tonah neto mase)

                        ex 0207

                        Meso in užitni odpadki perutnine iz tarifne številke 0105, sveže, ohlajeno ali zamrznjeno:

                        35 %

                        5 000

                                    –

                                    kokoši vrste Gallus domesticus:

                        0207 11

                                    – –

                                    celi, sveži ali ohlajeni

                        0207 12

                                    – –

                                    celi, zamrznjeni

                        ex 0406 10

                        Svež (nezrel ali nenasoljen) sir, vključno s sirom iz sirotke, in skuta (manj kot 20 kg)

                        50 %

                        1 000

                        1704

                        Sladkorni izdelki (vključno z belo čokolado), ki ne vsebujejo kakava

                        50 %

                        neomejeno

                        1806

                        Čokolada in druga živila, ki vsebujejo kakav

                        50 %

                        neomejeno

                        1902

                        Testenine, kuhane ali nekuhane ali polnjene (z mesom ali drugimi snovmi) ali drugače pripravljene, kot so špageti, makaroni, rezanci, lazanja, njoki, ravioli, kaneloni; kuskus, pripravljen ali nepripravljen

                        50 %

                        neomejeno

                        1905

                        Kruh, peciva, sladice, piškoti in drugi pekovski izdelki z dodatkom kakava ali brez njega; hostije, prazne kapsule, primerne za farmacevtsko uporabo, oblati za pečatenje, rižev papir in podobni izdelki

                        50 %

                        neomejeno

                        2004

                        Druge vrtnine, pripravljene ali konzervirane drugače kot v kisu ali ocetni kislini, zamrznjene, razen proizvodov iz tarifne številke 2006

                        50 %

                        neomejeno

                        ex 3302

                        Mešanice dišav in mešanice (vključno z alkoholnimi raztopinami) na osnovi ene ali več od teh snovi, ki se v industriji uporabljajo kot surovine; drugi pripravki na osnovi takšnih dišav, kot se uporabljajo pri proizvodnji pijač;

                        35 %

                        neomejeno

                        3302 10 10

                        takšnih, kot se uporabljajo v živilski industriji ali industriji pijač:

                                    – – –

                                    sestavljeni alkoholni pripravki, kot se uporabljajo pri proizvodnji pijač

      PRILOGA III

            SKUPNA IZJAVA O SANITARNIH IN FITOSANITARNIH ALI TEHNIČNIH OVIRAH PRI TRGOVANJU
            Pogodbenici rešujeta kakršne koli težave, zlasti v zvezi s sanitarnimi, fitosanitarnimi ali tehničnimi ovirami pri trgovanju, ki ovirajo izvajanje tega sporazuma, z obstoječo upravno ureditvijo. Rezultati se potem predložijo pododboru za kmetijstvo in ribištvo, pododboru za industrijo, trgovino, storitve in naložbe ter pridružitvenemu odboru. Pogodbenici sprejmeta obveznost, da bosta preučili in rešili takšne primere v skladu z ustrezno veljavno zakonodajo čim prej in mirno.

   Spoštovani,
   v čast mi je potrditi prejem vašega pisma z današnjim datumom, v katerem je zapisano:
   „Spoštovani,
   v čast mi je sklicevati se na pogajanja, ki so potekala v skladu z evro-mediteranskim časovnim okvirom za kmetijstvo (časovni okvir iz Rabata), ki so ga sprejeli ministri evro-mediteranskih držav za zunanje zadeve 28. novembra 2005, da bi zagotovili hitrejšo liberalizacijo trgovine s kmetijskimi proizvodi, predelanimi kmetijskimi proizvodi ter ribami in ribiškimi proizvodi, ki je bil sprejet v skladu s členoma 13 in 15 Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani ter Arabsko republiko Egipt na drugi strani (13) (v nadaljnjem besedilu: Pridružitveni sporazum), ki velja od 1. junija 2004, njegove določbe o trgovanju pa od 1. januarja 2004, in predvideva, da bosta Skupnost in Arabska republika Egipt postopno liberalizirali svojo trgovino s kmetijskimi proizvodi, predelanimi kmetijskimi proizvodi ter ribami in ribiškimi proizvodi.
   Ob zaključku pogajanj sta se pogodbenici dogovorili o naslednjih spremembah Pridružitvenega sporazuma:

               1.

               Naslov poglavja 2 se nadomesti z naslednjim:

               2.

               Odstavek 1 člena 14 se nadomesti z naslednjim:
               ‚1.   Za kmetijske proizvode, predelane kmetijske proizvode ter ribe in ribiške proizvode s poreklom iz Egipta, navedene v Protokolu 1 o uvozu v Skupnost, veljajo ureditve iz navedenega protokola.‘

               3.

               Odstavek 2 člena 14 se nadomesti z naslednjim:
               ‚2.   Za kmetijske proizvode, predelane kmetijske proizvode ter ribe in ribiške proizvode s poreklom iz Skupnosti, navedene v Protokolu 2 o uvozu v Egipt, veljajo ureditve iz navedenega protokola.‘

               4.

               Odstavek 3 člena 14 se črta.

               5.

               V členu 15 se vstavi naslednji odstavek:
               ‚3.   Pogodbenici se sestaneta dve leti po datumu začetka veljavnosti Sporazuma v obliki izmenjave pisem, podpisanega v Bruslju dne 28. oktobra 2009, da v skladu s členom 13 tega sporazuma obravnavata možnost medsebojnega dodeljevanja nadaljnjih trgovinskih koncesij za kmetijske proizvode, predelane kmetijske proizvode ter ribe in ribiške proizvode. Takšen sestanek poteka potem vsaki dve leti.‘

               6.

               Protokola 1 in 2 ter njuni prilogi se nadomestijo s protokoloma iz prilog I in II k temu sporazumu v obliki izmenjave pisem.

               7.

               Protokol 3 Pridružitvenega sporazuma se črta.

               8.

               Pridružitvenemu sporazumu se doda skupna izjava o sanitarnih in fitosanitarnih ali tehničnih ovirah pri trgovanju iz Priloge III k temu sporazumu v obliki izmenjave pisem.

         Ta sporazum v obliki izmenjave pisem začne veljati prvi dan drugega meseca po datumu deponiranja zadnje listine o odobritvi.“
   Arabski republiki Egipt je v čast potrditi, da se strinja z vsebino tega pisma.
   Prejmite izraze mojega globokega spoštovanja.

      Съставено в Брюксел на
      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      Έγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselē,
      Priimta Briuselyje
      Kelt Brüsszelben,
      Magħmula fi Brussell,
      Gedaan te Brussel,
      Sporządzono w Brukseli dnia
      Feito em Bruxelas,
      Încheiat la Bruxelles,
      V Bruseli
      V Bruslju,
      Tehty Brysselissä
      Utfärdat i Bryssel den

         За Арабска република Египет
         Por la República Arabe de Egipto
         Za Egyptskou arabskou republiku
         For Den Arabiske Republik Egypten
         Für die Arabische Republik Ägypten
         Egiptuse Araabia Vabariigi nimel
         Για την Αραβική Δημοκρατία της Αιγύπτου
         For the Arab Republic of Egypt
         Pour la République arabe d'Égypte
         Per la Repubblica araba d'Egitto
         Eğiptes Arābu Republikas vārdā
         Egipto Arabų Respublikos vardu
         Az Egyiptomi Arab Köztársaság részéről
         Għar-Repubblika Għarbija tal-Eġittu
         Voor de Arabische Republiek Egypte
         W imieniu Arabskiej Republiki Egiptu
         Pela República Árabe do Egipto
         Pentru Republica Arabă Egipt
         Za Egyptskú arabskú republiku
         Za Arabsko republiko Egipt
         Egyptin arabitasavallan puolesta
         På Arabrepubliken Egyptens vägnar

      (1)  UL L 304, 30.9.2004, str. 39.

      (2)  UL L 299, 16.11.2007, str. 1.

      (3)  Oznaka KN iz Uredbe (ES) št. 1214/2007 (UL L 286, 31.10.2007, str. 1).

      (4)  Oznake KN iz Uredbe (ES) št. 1214/2007 (UL L 286, 31.10.2007, str. 1).

      (5)  Ne glede na predpise za razlago kombinirane nomenklature ima besedilo za poimenovanja proizvodov le okvirni pomen in je tako preferencialna shema v tej prilogi določena z oznako KN. Kjer so navedene „ex“ oznake KN, se preferencialna shema določi s skupno uporabo oznak KN in ustreznega poimenovanja.

      (6)  Oznake KN iz Uredbe (ES) št. 1214/2007 (UL L 286, 31.10.2007, str. 1).

      (7)  Ne glede na predpise za razlago kombinirane nomenklature ima besedilo za poimenovanja proizvodov le okvirni pomen in je tako preferencialna shema v tej prilogi določena z oznako KN. Kjer so navedene oznake KN „ex“, se preferencialna shema določi s skupnima uporabo oznak KN in ustreznim poimenovanjem.

      (8)  EA: kmetijska komponenta, kot je določena v Uredbi (EGS) št. 3448/93, kakor je bila spremenjena.

      (9)  Egiptovske oznake iz egiptovske carinske tarife, objavljene 5. februarja 2007.

      (10)  Ne glede na predpise za razlago harmoniziranega sistema (HS) ali egiptovske tarifne nomenklature ima besedilo za poimenovanje izdelkov le okvirni pomen.

      (11)  Egiptovske oznake iz egiptovske carinske tarife, objavljene 5. februarja 2007.

      (12)  Ne glede na predpise za razlago harmoniziranega sistema (HS) ali egiptovske tarifne nomenklature se šteje, da ima besedilo za poimenovanje izdelkov le okvirni pomen.

      (13)  UL L 304, 30.9.2004, str. 39.


title: 2006/820/ES: Sklep Evropskega parlamenta z dne 27. aprila 2006 o razrešnici glede izvrševanja proračuna Evropskega centra za razvoj poklicnega usposabljanja za proračunsko leto 2004

text:
               6.12.2006

               SL

               Uradni list Evropske unije

               L 340/63

      SKLEP EVROPSKEGA PARLAMENTA

   z dne 27. aprila 2006
   o razrešnici glede izvrševanja proračuna Evropskega centra za razvoj poklicnega usposabljanja za proračunsko leto 2004
   (2006/820/ES)
   EVROPSKI PARLAMENT,

               —

               ob upoštevanju letnega zaključnega računa Evropskega centra za razvoj poklicnega usposabljanja za proračunsko leto 2004 (1),

               —

               ob upoštevanju poročila Računskega sodišča o letnih računovodskih izkazih Evropskega centra za razvoj poklicnega usposabljanja za proračunsko leto 2004, skupaj z odgovori Centra (2),

               —

               ob upoštevanju priporočila Sveta z dne 14. marca 2006 (5972/2006 – C6-0093/2006),

               —

               ob upoštevanju Pogodbe ES in zlasti člena 276 Pogodbe,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185Uredbe,

               —

               ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja (4) in zlasti člena 12a Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 23. decembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), in zlasti člena 94 Uredbe,

               —

               ob upoštevanju člena 71 in Priloge V svojega Poslovnika,

               —

               ob upoštevanju poročila Odbora za proračunski nadzor (A6-0094/2006),

               1.

               podeli razrešnico direktorju Evropskega centra za razvoj poklicnega usposabljanja glede izvrševanja proračuna Centra za proračunsko leto 2004;

               2.

               navaja svoje pripombe v priloženi resoluciji;

               3.

               naroči svojemu predsedniku, naj ta sklep in priloženo resolucijo posreduje direktorju Evropskega centra za razvoj poklicnega usposabljanja, Svetu, Komisiji in Računskemu sodišču ter naj ju objavi v Uradnem listu Evropske unije (serija L).

         Josep BORRELL FONTELLES

            Predsednik

         Julian PRIESTLEY

            Generalni sekretar

      (1)  UL C 269, 28.10.2005, str. 29.

      (2)  UL C 332, 28.12.2005, str. 60.

      (3)  UL L 248, 16.9.2002, str. 1.

      (4)  UL L 39, 13.2.1975, str. 1. Uredba, kakor je bila nazadnje spremenjena z Uredbo (ES) št. 2051/2004 (UL L 355, 1.12.2004, str. 1).

      (5)  UL L 357, 31.12.2002, str. 72. Uredba, kakor je bila spremenjena z Uredbo (ES, Euratom) št. 1261/2005 (UL L 201, 2.8.2005, str. 3).


title: Sklep Evropskega parlamenta z dne 5. maja 2010 o razrešnici glede izvrševanja splošnega proračuna Evropske unije za proračunsko leto 2008, Oddelek VIII – Evropski varuh človekovih pravic

text:
               25.9.2010

               SL

               Uradni list Evropske unije

               L 252/101

         SKLEP EVROPSKEGA PARLAMENTA
   z dne 5. maja 2010
   o razrešnici glede izvrševanja splošnega proračuna Evropske unije za proračunsko leto 2008, Oddelek VIII – Evropski varuh človekovih pravic
   (2010/504/EU)
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2008 (1),
   ob upoštevanju končnih letnih računovodskih izkazov Evropskih skupnosti za proračunsko leto 2008 – zvezek I (C7-0179/2009) (2),
   ob upoštevanju letnega poročila Evropskega varuha človekovih pravic organu, ki sprejme sklep o razrešnici, o opravljenih notranjih revizijah v letu 2008,
   ob upoštevanju letnega poročila Računskega sodišča o izvrševanju proračuna za proračunsko leto 2008 skupaj z odgovori institucij (3),
   ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe ES (4),
   ob upoštevanju členov 272(10), 274, 275 in 276 Pogodbe ES ter členov 314(10), 317, 318 in 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), zlasti členov 50, 86, 145, 146 in 147 te uredbe,
   ob upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor (A7-0070/2010),

               1.

               podeli razrešnico Evropskemu varuhu človekovih pravic glede izvrševanja splošnega proračuna za proračunsko leto 2008;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču Evropske unije, Računskemu sodišču, Evropskemu varuhu človekovih pravic in Evropskemu nadzorniku za varstvo osebnih podatkov ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL L 71, 14.3.2008.

      (2)  UL C 273, 13.11.2009, str. 1.

      (3)  UL C 269, 10.11.2009, str. 1.

      (4)  UL C 273, 13.11.2009, str. 122.

      (5)  UL L 248, 16.9.2002, str. 1.
    ---documentbreak---

               25.9.2010

               SL

               Uradni list Evropske unije

               L 252/102

         RESOLUCIJA EVROPSKEGA PARLAMENTA
   z dne 5. maja 2010
   s pripombami, ki so sestavni del sklepa o razrešnici glede izvrševanja splošnega proračuna Evropske unije za proračunsko leto 2008, Oddelek VIII – Evropski varuh človekovih pravic
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2008 (1),
   ob upoštevanju končnih letnih računovodskih izkazov Evropskih skupnosti za proračunsko leto 2008 – zvezek I (C7-0179/2009) (2),
   ob upoštevanju letnega poročila Evropskega varuha človekovih pravic organu, pristojnemu za podeljevanje razrešnice, o opravljenih notranjih revizijah v letu 2008,
   ob upoštevanju letnega poročila Računskega sodišča za proračunsko leto 2008, skupaj z odgovori institucij (3),
   ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe ES (4),
   ob upoštevanju členov 272(10), 274, 275 in 276 Pogodbe ES ter členov 314(10), 317, 318 in 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), zlasti členov 50, 86, 145, 146 in 147 te uredbe,
   ob upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor (A7-0070/2010),

               1.

               ugotavlja, da je imel Evropski varuh človekovih pravic v letu 2008 na voljo odobrena sredstva za prevzem obveznosti v skupnem znesku 9 milijonov EUR (2007: 8,2 milijona EUR) s stopnjo izkoriščenosti 91,51 %, kar je manj od povprečja preostalih institucij (95,67 %);

               2.

               opozarja na navedbo iz letnega poročila Računskega sodišča, da po reviziji ni imelo nobene bistvene pripombe v zvezi z varuhom človekovih pravic;

               3.

               ugotavlja vztrajno rast med letoma 2003 in 2008; v tem obdobju so se odobrena sredstva za prevzem obveznosti podvojila s 4 400 000 EUR na 9 000 000 EUR, število delovnih mest se je povečalo z 31 na 57 (šest dodatnih delovnih mest v letu 2009), medtem ko se je število pritožb povečalo z 2 436 na 3 346, število novih preiskav pa z 253 na 293; ugotavlja, da medtem ko se število delovnih mest v zadnjih treh proračunskih letih ni povečalo, je bilo načrtovano povečanje v letu 2009 na 63 delovnih mest; je tudi seznanjen, da je bilo po notranjem prestrukturiranju iz leta 2008 določenih 24 od 57 delovnih mest za analiziranje pritožb in izvajanje preiskav (pravni oddelek) ter 31 mest za registracijo in razdelitev pritožb in nadaljnje ukrepanje, pa tudi za drugo delo, ki ni neposredno povezano z osrednjo dejavnostjo (upravni in finančni oddelek);

               4.

               opozarja, da je v okvirnem sporazumu o sodelovanju med varuhom človekovih pravic in Parlamentom za nedoločen čas, ki je začel veljati 1. aprila 2006, navedeno, da Parlament zagotavlja nekatere upravne storitve, vključno s poslopji, informacijsko tehnologijo, komunikacijami, pravnim svetovanjem, zdravstvenimi storitvami, usposabljanjem, prevajanjem in tolmačenjem;

               5.

               je seznanjen s prednostnimi področji, ki jih je opredelila služba za notranjo revizijo, zlasti z revizijo postopkov javnega naročanja, vključno s spremljanjem nedokončanih ukrepov, s postopki za revizijo subvencij ter zaključkom revizij iz leta 2007 in poročanjem o njih; pozdravlja ugotovitve, predvsem opombo, da je bil postopek javnega naročanja znatno izboljšan, in tudi dve odprti vprašanji iz revizije leta 2005, pa tudi opombo, da je postopek za dodeljevanje subvencij v skladu z regulativnim okvirom ter načeloma preglednosti in dobrega finančnega poslovodenja;

               6.

               vendar opaža, da je notranja revizija odkrila tudi področja, ki bi se jih lahko dodatno izboljšalo, in sicer predvsem: dokumentacija javnega naročanja bi lahko vsebovala popolnejše informacije, spremembe roka dobave so dopuščene le v izrednih primerih, potrebno je boljše načrtovanje časovnega razporeda za razpisne postopke, nedosledne klavzule v pogodbah morajo biti popravljene pred podpisom; pričakuje, da bo varuh človekovih pravic spremljal ta vprašanja in poročal Parlamentu v svojem poročilu o dejavnostih;

               7.

               pozdravlja odločitev varuha človekovih pravic o objavi letne izjave o svojih interesih in dejstvo, da je izjava objavljena na njegovi spletni strani;

               8.

               ponovno zahteva, da varuh v svoje poročilo o dejavnostih vključi poglavje, v katerem bo podrobno opisal ukrepe, sprejete v letu po sklepih Parlamenta o razrešnici.

      (1)  UL L 71, 14.3.2008.

      (2)  UL C 273, 13.11.2009, str. 1.

      (3)  UL C 269, 10.11.2009, str. 1.

      (4)  UL C 273, 13.11.2009, str. 122.

      (5)  UL L 248, 16.9.2002, str. 1.


title: Sklep Sveta (SZVP) 2016/1791 z dne 12. julija 2016 o podpisu in sklenitvi, v imenu Unije, Sporazuma v obliki izmenjave pisem med Evropsko unijo in Srednjeafriško republiko o statusu misije Evropske unije za vojaško usposabljanje v okviru SVOP v Srednjeafriški republiki (EUTM RCA)

text:
               11.10.2016

               SL

               Uradni list Evropske unije

               L 274/31

         SKLEP SVETA (SZVP) 2016/1791
   z dne 12. julija 2016
   o podpisu in sklenitvi, v imenu Unije, Sporazuma v obliki izmenjave pisem med Evropsko unijo in Srednjeafriško republiko o statusu misije Evropske unije za vojaško usposabljanje v okviru SVOP v Srednjeafriški republiki (EUTM RCA)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 37 Pogodbe v povezavi s členom 218(5) in (6) Pogodbe o delovanju Evropske unije,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 19. aprila 2016 sprejel Sklep (SZVP) 2016/610 (1) o misiji Evropske unije za vojaško usposabljanje v okviru SVOP v Srednjeafriški republiki (EUTM RCA), v katerem je določeno, da se status enot in osebja pod vodstvom Unije, vključno s privilegiji, imunitetami ter dodatnimi jamstvi, potrebnimi za izvedbo in nemoteno delovanje njihove misije, določi v sporazumu, sklenjenem na podlagi člena 37 Pogodbe o Evropski uniji (PEU) in v skladu s postopkom iz člena 218 Pogodbe o delovanju Evropske unije (PDEU).

               (2)

               Potem ko je Svet prav tako 19. aprila 2016 sprejel sklep o pooblastilu za začetek pogajanj v ta namen, se je visoki predstavnik Unije za zunanje zadeve in varnostno politiko v skladu s členom 37 PEU s pogajanji dogovoril o sporazumu v obliki izmenjave pisem med Unijo in Srednjeafriško republiko o statusu EUTM RCA v Srednjeafriški republiki.

               (3)

               V skladu s členom 5 Protokola št. 22 o stališču Danske, ki je priložen PEU in PDEU, Danska ne sodeluje pri pripravi in izvajanju sklepov ter ukrepov Unije, ki zadevajo obrambo. Danska ne sodeluje pri izvajanju tega sklepa in ne prispeva k financiranju te misije.

               (4)

               Sporazum v obliki izmenjave pisem bi bilo treba odobriti –

         SPREJEL NASLEDNJI SKLEP:
   Člen 1
   Sporazum v obliki izmenjave pisem med Evropsko unijo in Srednjeafriško republiko o statusu misije Evropske unije za vojaško usposabljanje v okviru SVOP v Srednjeafriški republiki (EUTM RCA), se odobri v imenu Unije.
   Besedilo sporazuma v obliki izmenjave pisem je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v obliki izmenjave pisem, ki je za Unijo zavezujoč.
   Člen 3
   Ta sklep začne veljati na dan sprejetja.

      V Bruslju, 12. julija 2016

            Za Svet

            Predsednik

         P. KAŽMIR

      (1)  Sklep Sveta (SZVP) 2016/610 z dne 19. aprila 2016 o misiji Evropske unije za vojaško usposabljanje v okviru SVOP v Srednjeafriški republiki (EUTM RCA) (UL L 104, 20.4.2016, str. 21).


title: 2010/73/: Sklep Sveta z dne 25. januarja 2010 o razveljavitvi Sklepa 2009/471/ES in o spremljanju postopka posvetovanj z Islamsko republiko Mavretanijo na podlagi člena 96 Sporazuma o partnerstvu AKP-ES

text:
               10.2.2010

               SL

               Uradni list Evropske unije

               L 37/50

         SKLEP SVETA
   z dne 25. januarja 2010
   o razveljavitvi Sklepa 2009/471/ES in o spremljanju postopka posvetovanj z Islamsko republiko Mavretanijo na podlagi člena 96 Sporazuma o partnerstvu AKP-ES
   (2010/73/EU)
   SVET EVROPSKE UNIJE JE –
   ob upoštevanju Pogodbe o Evropski uniji in Pogodbe o delovanju Evropske unije,
   ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju 23. junija 2000 (1) in revidiranega v Luxembourgu 25. junija 2005 (2) (v nadaljnjem besedilu: Sporazum o partnerstvu AKP-ES), ter zlasti člena 96 Sporazuma o partnerstvu AKP-ES,
   ob upoštevanju Notranjega sporazuma med predstavniki vlad držav članic, ki so se sestali v okviru Sveta, o ukrepih, ki jih je treba sprejeti, in postopkih, ki jih je treba upoštevati pri izvajanju Sporazuma o partnerstvu AKP-ES (3), in zlasti člena 3 Notranjega sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               Islamska republika Mavretanija je uresničila skupno dogovorjeno rešitev za izhod iz ustavne krize, kakršna je bila določena z ustreznimi ukrepi iz Sklepa Sveta 2009/472/ES z dne 6. aprila 2009 o zaključku postopka posvetovanj z Islamsko republiko Mavretanijo na podlagi člena 96 Sporazuma o partnerstvu AKP-ES (4).

               (2)

               Islamska republika Mavretanija je ponovno vzpostavila ustavni red.

               (3)

               Spodbuditi je treba vključujoč nacionalni dialog, ki bo povezal vse ustrezne in zainteresirane politične in socialne akterje, da bi se prispevalo k stabilnosti v državi in se preprečile nove razmere, ki bi kršile bistvene elemente iz člena 9 Sporazuma o partnerstvu AKP-ES, ter bi se ponovno vzpostavilo sodelovanje.

               (4)

               Zato bi bilo treba razveljaviti Sklep 2009/472/ES in z Islamsko republiko Mavretanijo znova vzpostaviti politični dialog, da bi se spodbudili okrepitev demokracije, preprečevanje protiustavnih zamenjav vlade, reforma institucij in vloge oboroženih sil, dobro politično in gospodarsko upravljanje, okrepitev pravne države in človekovih pravic ter bi se znova uravnotežile institucije in oblasti –

         SPREJEL NASLEDNJI SKLEP:
   Člen 1
   Sklep 2009/472/ES se razveljavi.
   Člen 2
   Politični dialog z Islamsko republiko Mavretanijo na podlagi člena 8 Sporazuma o partnerstvu AKP-ES se izvaja v obliki, ki je določena v pismu, priloženemu k temu sklepu.
   Člen 3
   Ta sklep začne veljati na dan sprejetja.
   Veljati preneha 25. januarja 2012. Sklep se lahko po potrebi pregleduje na podlagi misij spremljanja Evropske unije.
   Člen 4
   Ta sklep se objavi v Uradnem listu Evropske unije.

      V Bruslju, 25. januarja 2010

            Za Svet

            Predsednica

         C. ASHTON

      (1)  UL L 317, 15.12.2000, str. 3.

      (2)  UL L 209, 11.8.2005, str. 27.

      (3)  UL L 317, 15.12.2000, str. 376.

      (4)  UL L 156, 19.6.2009, str. 26.

      PRILOGA
      Spoštovani,
      z zadovoljstvom ugotavljamo, da je Mavretanija z izvedbo večjega dela ukrepov, določenih v sporazumu iz Dakarja, znova vzpostavila ustavni red, katerega vrhunec je bila Vaše imenovanje za voditelja države. Zato Vam z veseljem potrjujemo, da je sodelovanje med Evropsko unijo in Islamsko republiko Mavretanijo znova v celoti vzpostavljeno.
      Ugotavljamo, da so se različne politične strani podpisnice skladno členom 4-VII sporazuma iz Dakarja zavezale k poglobitvi vključujočega nacionalnega dialoga, da bi se utrdili narodna sprava in demokracija. Kot so navedli že člani mednarodne kontaktne skupine na svojem zadnjem srečanju 10. septembra 2009, bi bilo zaželeno, da ta dialog steče. Spodbudna pa je že pripravljenost različnih strani za sodelovanje v dialogu. Očitno je, da nekateri temeljni problemi, ki so bili navedeni med vzroki za državni udar z dne 6. avgusta 2008, še niso rešeni. Poudariti želimo zlasti naslednje ukrepe s seznama tem dialoga iz sporazuma iz Dakarja: okrepitev demokracije, preprečevanje protiustavnih zamenjav vlade, reformo institucij in vloge oboroženih sil, dobro politično in gospodarsko upravljanje, okrepitev pravne države in človekovih pravic ter ponovno uravnoteženje institucij in oblasti. Zaradi varnostnih groženj v Mavretaniji bi bilo treba v okviru tega dialoga obravnavati tudi varnostna vprašanja, vključno s povezavo med varnostjo in razvojem.
      Vse teme, povezane s stabilnostjo Vaše države, vključno z zgoraj navedenimi, so zelo pomembne za Evropsko unijo. Ker so to področja skupnega interesa in glede na pomen sodelovanja Evropske unije v Mavretaniji na področjih upravljanja države, predlagamo, da se politični dialog med Mavretanijo in Unijo, predviden v členu 8 Sporazuma o partnerstvu AKP-ES okrepi, da poteka redno in strukturirano. O obliki in okvirnih pravilih za ta dialog se bodo morali skupaj dogovoriti Vaša vlada in vodje diplomatskih misij Evropske unije pri Islamski republiki Mavretaniji.
      Eden ciljev tega dialoga bo spodbujanje zgoraj omenjenega vključujočega nacionalnega dialoga in natančno spremljanje njegovih rezultatov. Menimo, da bo mogoče predhodne razmere in težave, ki so otežile začetek tega dialoga, rešiti, če bodo različne mavretanske strani razprave naravnale na prihodnost ter se ne ustavljale pri zahtevah in sporih glede nedavne zgodovine.
      Naj zaključim, da bo Evropska unija podprla prizadevanja Mavretanije pri premagovanju socialno-ekonomskih in političnih težav, ki jo pestijo zaradi dolgega trajanja politične krize, povezane z državnim udarom avgusta 2008, zaradi svetovne gospodarske krize ter novih varnostnih in terorističnih groženj.
      S spoštovanjem,
      V Bruslju, 25. januarja 2010

            Za Evropsko komisijo

         José Manuel BARROSO

            Za Svet Evropske unije

         C. ASHTON